มันขึ้นมาที่บริเวณหัวนมค่ะ จะท้องไหมคะ หรือมันเป็นเรื่องปกติอยุ่แล้วที่มันจะขึ้นมา มันเกิดขึ้นเพราะอะไรคะ
สวัสดีค่ะ ตุ่มที่ขึ้นอยู่บริเวณลานหัวนม น่าจะต่อมไขมันที่หัวนม (Montgomery gland) ที่ทำหน้าที่ผลิตสารหล่อลื่นให้หัวนม ซึ่งโดยปกติจะไม่เห็นหรือคลำไม่ได้ แต่หากเกิดการอุดตัน หรือขยายตัวออก ก็จะนูนจนเห็นเป็นตุ่มได้ และจะยุบกลับหายไปได้เอง และอาจนูนกลับขึ้นมาใหม่ก็ได้ ไม่ได้ผิดปกติอะไร และไม่ได้เป็นอาการของการตั้งครรภ์แต่อย่างใดค่ะแต่หากตุ่มมีขนาดใหญ่ขึ้นเรื่อยๆ จนเป็นก้อนนูนแข็ง อาจเป็นก้อนเนื้องอกที่บริเวณหัวนมได้ เช่น syringomatous adenoma, nipple adenoma เป็นต้น ดังนั้น หากตุ่มมีการขยายขนาดโตขึ้น ไม่หายไป ก็ควรไปพบแพทย์เพื่อตรวจค่ะ